《题施比部四号诗 其四 碧浪兰舟》
明代·皇甫汸

桂为楫兮兰为舟，扬擢歌兮泛中流。沧波兴兮碧云合，佳人不来兮心夷犹。

溟溟商川待汝济，迢迢天汉从君游。揽春芳兮屡歇，眇秋水兮含愁。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。